מרדכי ביבי

מרדכי ביבי (1 ביולי 1922 – 5 בפברואר 2023) היה איש ציבור ישראלי שכיהן כחבר הכנסת מטעם אחדות העבודה - פועלי ציון והמערך.

ביוגרפיה 
ביבי נולד בשנת 1922 בבגדאד שבעיראק. בסיום לימודיו התיכוניים היה ממייסדי המחתרת הציונית בעיראק, בראשה עמד בשנים 1942–1945. בשנה האחרונה להיותו בתפקיד, עד עלייתו שלו ארצה, עמד מטעם המוסד לעלייה ב' בראש ועדת העלייה מעיראק. בישראל המשיך בפעילותו ולאחר קום המדינה היה ממארגני עליית יהודי עיראק במבצע עזרא ונחמיה.

ביבי למד משפטים באוניברסיטת תל אביב והוסמך כעורך דין. בין השנים 1953–1959 עבד במשרד הביטחון.

בשנת 1959 נבחר לכנסת הרביעית מטעם אחדות העבודה - פועלי ציון. היה חבר הוועדה למינוי קאדים בכנסת החמישית ובמהלך הכנסת השביעית היה חבר הוועדה לבחירת שופטים ושימש סגן יושב ראש הכנסת. עם האיחוד בין מפלגתו למפא"י, היה לחבר המערך ומפלגת העבודה. לקראת הבחירות לכנסת השמינית הודיע ביבי שלא יתמודד שוב על מקום בכנסת, על אף שפעילים מקרב עדות המזרח במפלגה דרשו את הצבתו במקום ריאלי.

ביבי היה מארגן המחלקה לעדות המזרח במפלגתו והרבה לדבר על הקיפוח של בני עדות המזרח, וטען שמפא"י משאירה את בני עדות המזרח במצב נחשל. כן פעל להעלאת זכר הפעולות של המחתרת היהודית בעיראק. ביבי גם תמך במדיניות ההתנחלות של הממשלה. בשנת 1973 ניסה ללא הצלחה לקדם את הקמת ועדת המדע והטכנולוגיה.

לאחר פרישתו מהכנסת המשיך ביבי להיות פעיל במפלגתו, ובין השאר היה חבר ועדת החוקה של המפלגה ונציג לקונגרס הציוני. כן שימש בורר במוסד לבוררות מוסכמת בשירות הציבורי.

ב-1991 הוענק לו תואר יקיר העיר רמת גן.

ביבי נפטר ב-5 בפברואר 2023, בגיל 100 והובא למנוחות בבית העלמין מנוחת עולם בנתניה. נכדתו היא הזמרת והשחקנית ענבל ביבי.

מפרסומיו
 מ-4 כנפות הנהריים (1983)
 המחתרת הציונית-חלוצית בעיראק (1988)

קישורים חיצוניים

הערות שוליים

חברי כנסת מטעם אחדות העבודה - פועלי ציון
חברי כנסת מטעם העבודה
חברי כנסת מטעם המערך מפא"י-אחדות העבודה
חברי כנסת מטעם המערך עבודה-מפ"ם
עובדי משרד הביטחון
חברי הכנסת הרביעית
חברי הכנסת החמישית
חברי הכנסת השישית
חברי הכנסת השביעית
ישראלים ילידי עיראק
פעילים ציונים בעיראק
יקירי רמת גן
בוגרי אוניברסיטת תל אביב: משפטים
נציגי הכנסת בוועדה לבחירת שופטים
סגני יושב ראש הכנסת בכנסת השביעית
ישראלים שהגיעו לגיל מאה
יהודים שהגיעו לגיל מאה
אישים הקבורים בנתניה
ישראלים שנולדו ב-1922
ישראלים שנפטרו ב-2023